  Туспуктэм: Ижкар администрацилэн пресс-службаез Наталия Сильвестрова Ижкарын нырысьсэ «Отец солдата» мерлыко медальёс сётъязы. Данъетэз нимысьтыз ожгар ужрадын бырем ожгарчиослэн атайёссы басьтӥзы. Со сярысь как администрацилэн пресс-службаез ивортӥз. «Отец солдата» медалез 2023-тӥ арын куартолэзе «Отцы России» мынэтлэн кичӧлтэмезъя кылдытӥзы. Медальлэн вылаз атайлэн но пилэн тусъёссы пуктэмын  Сергей Рыловлэн Иван пиез 2023-тӥ арын тулыспалэ тушмонлэсь опорной пунктсэ басьтонэ пыриськиз. Контрбатарейной ожмаськонын бырыны сюриз. Солы 20 арес гинэ вал. Иван Рылов батырлыко луэмез понна Мужество орденэн но «За отвагу» медален пусъемын. Ижкарысь 72 номеро школаын солы сӥзем «Геройлэсь партазэ» усьтӥзы, нош та нуналъёсы футболъя кар турнир радъязы. Константин Герасимовлэн Владислав пиез – вачепумит нюръяськонъя дуннелэн чемпионэз. 2022-тӥ арын со нимысьтыз ожгар ужрадын быриз. Юнлыкез понна Мужество орденэн пусъемын (бырем бераз). 1-тӥ куарусёнэ Ижкарысь 5 номеро школаын выль стадион усьтӥзы, солы Геройлэсь нимзэ сётӥзы. Тегъёс: данъетъёс нимысьтызужрад Ижкар Удмуртия  